<classify> Mbali na kuondoa urasimu huo, pia amewataka viongozi hao hasa katika halmashauri za wilaya, majiji, manispaa na miji kuanza katika mipango ya maendeleo kutenga maeneo maalumu kwa ajili wafanyabiashara na wawekezaji.Dk Kigoda alisema hayo kwenye mkutano wa pamoja na baadhi ya wafanyabiashara wa Manispaa ya Morogoro uliofanyika juzi katika ofisi za Chama cha Wafanyabiashara, Wenye Viwanda na Kilimo TCCIA mkoa wa Morogoro zilizomo uwanja wa maonesho ya wakulima Nanenane wa Mwalimu Julius Nyerere wa Kanda ya Mashariki.Kwa mujibu wa waziri huyo, kuwa hakuna nchi yoyote duniani iliyoendelea pasipo kushirikisha sekta binafsi, biashara na uwekezaji.Hivyo kutokana na kukua kwa sekta hizo, muhimu kwa mikoa, wilaya na manispaa kutenga maeneo ili kutoa fursa kwa wafanyabiashara kufanya biashara zao kwa uhuru sambamba na kutenga maeneo maalumu ya uwekezaji.Kwa upande wake mwenyekiti wa TCCIA mkoa wa Morogoro, Bachoo Sadiq Bachoo, alimweleza waziri huyo kuhusu changamoto mbalimbali zinazowakabili wafanyabiashara ikiwemo ya utitiri wa kodi, ushuru na ada ambazo licha za Mamlaka ya Mapato Tanzania TRA pia zipo nyingine zinazotozwa za halmashauri, Osha, Fire, TBS, TOSC, TPR na Sumatra.Pia alitaja kero nyingine ni biashara rasmi na zisizo rasmi, kwani wafanyabiashara walio rasmi wanalipa kodi ya serikali, lakini wasio rasmi hawalipi kodi ingawa biashara wanazozifanya zinalingana na hivyo kuiomba Serikali isimamie zoezi la kuzitambua ili wafanyabiashara hao walipe kodi sawa na wengine.  <topic>: UCHUMI 